U-I-1/98
Natisni
Opravilna št.:
U-I-1/98
Datum odločitve:
15. 1. 1998
Objavljeno:
OdlUS VII, 9
ECLI:
ECLI:SI:USRS:1998:U.I.1.98
Akt:
Odlok o ustanovitvi javnega vzgojnoizobraževalnega zavoda Glasbene šole Ljubljana Moste - Polje (Uradni list RS, št. 51/97)

Odlok o ustanovitvi javnega vzgojnoizobraževalnega zavoda Glasbene šole Franca Šturma (Uradni list RS, št. 51/97)

Odlok o ustanovitvi javnega vzgojnoizobraževalnega zavoda - Zavod za usposabljanje Janeza Levca (Uradni list RS, št. 52/97)
Izrek:
Zahteva za oceno zakonitosti Odloka o ustanovitvi javnega vzgojnoizobraževalnega zavoda Glasbene šole Ljubljana Moste - Polje, Odloka o ustanovitvi javnega vzgojnoizobraževalnega zavoda Glasbene šole Franca Šturma in Odloka o ustanovitvi javnega vzgojnoizobraževalnega zavoda - Zavod za usposabljanje Janeza Levca se zavrže.
Evidenčni stavek:
Ustavno sodišče odloča med drugim o ustavnosti in zakonitosti predpisov in splošnih aktov za izvrševanje javnih pooblastil.
Izpodbijani odloki niso predpisi, temveč akti o ustanovitvi javnega zavoda. Takšeni akti so po svoji vsebini posamični akti, čeprav jih je v obliki odloka sprejel občinski svet.
Geslo:
Odlok o ustanovitvi javnega zavoda, pravna narava. Nepristojnost Ustavnega sodišča za oceno akta o ustanovitvi javnega zavoda kot posamičnega akta.
Občina, ustanovitev javnega zavoda.
Pravna podlaga:
Ustava, 160. čl.
Zakon o Ustavnem sodišču (ZUstS), 21., 25. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-76/94 z dne 5. 5. 1994 (OdlUS III,44).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Občinski svet Občine Dol pri Ljubljani
Datum vloge:
5. 1. 1998
Vrsta odločitve:
sklep
Vrsta rešitve:
zavrženje
Dokument:
US18720
Dokument v PDF obliki:
U-I-1-98.pdf
63 KB
Prenesite datoteko
U-I-1/98
15.1.1998
S K L E P
Ustavno sodišče je v postopku za oceno zakonitosti, začetem z zahtevo Občinskega sveta Občine Dol pri Ljubljani, ki ga zastopa Tanja Medvešček, odvetnica v Ljubljani, na seji dne 15. januarja 1998
s k l e n i l o:
Zahteva za oceno zakonitosti Odloka o ustanovitvi javnega vzgojnoizobraževalnega zavoda Glasbene šole Ljubljana Moste - Polje (Uradni list RS, št. 51/97), Odloka o ustanovitvi javnega vzgojnoizobraževalnega zavoda Glasbene šole Franca Šturma (Uradni list RS, št. 51/97) in Odloka o ustanovitvi javnega vzgojnoizobraževalnega zavoda - Zavod za usposabljanje Janeza Levca (Uradni list RS, št. 52/97) se zavrže.
O b r a z l o ž i t e v
1. Predlagatelj v zahtevi navaja, da so izpodbijani odloki v nasprotju s 100. in 100.a členom Zakona o lokalni samoupravi (Uradni list RS, št. 72/93, 6/94 - odl. US, 45/94 - odl. US, 57/94, 14/95, 20/95 - odl. US, 63/95, 73/95, 9/96 - odl. US, 39/96 in 44/96), ker naj bi z njimi Mestni svet Mestne občine Ljubljana ogrozil premoženjskopravne interese Občine Dol pri Ljubljani, saj naj bi bil mimo zakonskih osnov za delitev premoženja in brez sporazuma o ureditvi premoženjsko pravnih razmerij vnaprej odločil o lasti dela premoženja bivših občin ter samovoljno spremenil ustanoviteljske pravice glede zavodov, na katere se Odloki nanašajo. Občina Dol pri Ljubljani naj bi bila z vsebino izpodbijanih Odlokov seznanjena po objavi v Uradnem listu Republike Slovenije.
2. Ustavno sodišče na podlagi 160. člena Ustave in 21. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) odloča med drugim o ustavnosti in zakonitosti predpisov in splošnih aktov za izvrševanje javnih pooblastil. Izpodbijani odloki so ustanovitveni akti v njih navedenih javnih zavodov in zato posamični akti in ne predpisi.
Takšen akt je po svoji vsebini posamičen akt, čeprav ga je v obliki odloka sprejel občinski svet.
3. Glede na navedeno v primeru izpodbijanih odlokov ni izpolnjen procesni pogoj iz 21. člena ZUstS za njihovo ustavnosodno presojo. Takšno stališče je Ustavno sodišče zavzelo tudi že v zadevi OdlUS III,44.
4. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Lovro Šturm ter sodnica in sodniki dr. Miroslava Geč - Korošec, dr. Peter Jambrek, dr. Tone Jerovšek, mag. Matevž Krivic, mag. Janez Snoj, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm